Krížovianka

Krížovianka je potok v dolnom Šariši, v juhozápadnej časti okresu Prešov. Je to pravostranný prítok Svinky, meria 11,5 km a je tokom VI. rádu.

Prameň 
Kíižovianka pramení v geomorfologickom celku Čierna hora na severnom svahu vrchu Čierna hora (1 024,5 m n. m.) v nadmorskej výške približne 855 m n. m.

Smer toku 
Na hornom toku tečie smerom na sever, vytvára ostrý oblúk smerujúci na západ a na krátkom úseku tečie na severovýchod. Obcou Hrabkov potom preteká najprv východným smerom, následne sa stáča na severovýchod. Pred obcou Krížovany sa opäť stáča a ďalej už tečie severným smerom.

Geomorfologické celky 
Čierna hora, podcelok Roháčka
Šarišská vrchovina, časť Širocká brázda a Chminianska brázda

Prítoky 
pravostranné: prítok z oblasti Beňovho lazu, Banský potok, prítok z lokality Homôľka, prítok z lokality Sihoť, prítok z juhozápadného svahu Hradiska (484,3 m n. m.)
ľavostranné: krátky prítok prameniaci severne od kóty 855,1 m, prítok z južného svahu Zimnej hory (663,5 m n. m.), prítok z lokality Petrova dolina, prítok z juhozápadného svahu Ostrej hory (603,5 m n. m.), prítok z východného svahu Ostrej hory a prítok z Paľovej doliny

Ústie 
Potok sa vlieva do Svinky severne od obce Krížovany v nadmorskej výške cca 367 m n. m.

Obce 
Hrabkov
Krížovany

Potoky na Slovensku
Povodie Hornádu
Vodné toky v okrese Prešov